পতাকা নিয়ে উস্কানি দিচ্ছে বিজেপি। বসিরহাটকাণ্ডে সরাসরি বিজেপির বিরুদ্ধেই তোপ দাগলেন মুখ্যমন্ত্রী। হিংসা আটকাতে বুথে বুথে শান্তিবাহিনী গড়ার সিদ্ধান্ত নিয়েছে রাজ্য সরকার। জানিয়েছেন মমতা বন্দ্যোপাধ্যায়।
 ওয়েব ডেস্ক : পতাকা নিয়ে উস্কানি দিচ্ছে বিজেপি। বসিরহাটকাণ্ডে সরাসরি বিজেপির বিরুদ্ধেই তোপ দাগলেন মুখ্যমন্ত্রী। হিংসা আটকাতে বুথে বুথে শান্তিবাহিনী গড়ার সিদ্ধান্ত নিয়েছে রাজ্য সরকার। জানিয়েছেন মমতা বন্দ্যোপাধ্যায়। বাংলাকে বদনাম করতে চক্রান্ত করছে বিজেপি। পতাকা নিয়ে চলছে উস্কানিমূলক ভাষণ। সাম্প্রদায়িক সম্প্রীতি নষ্ট করার চেষ্টা হচ্ছে। বুধবার এই ভাষাতেই বিজেপির বিরুদ্ধে তোপ দাগলেন মুখ্যমন্ত্রী। এবার আরও কড়া প্রশাসন। এলাকার শান্তি রক্ষার ভার এলাকার মানুষেরই ওপর তুলে দিলেন মমতা বন্দ্যোপাধ্যায়। স্থানীয় থানার পুলিস ও এলাকার বিভিন্ন সংগঠনের ১৫-২০জনের দল। কী করবে এই শান্তিবাহিনী? তাও জানিয়ে দিয়েছেন মুখ্যমন্ত্রী। শান্তিবাহিনী এলাকায় নজরদারি চালিয়ে দেখবে, কেউ শান্তি বিঘ্নিত করার চেষ্টা করছে কিনা। মোট ৬০ হাজার বুথে শান্তিবাহিনী তৈরি করার দায়িত্ব প্রশাসনের। ১৫ দিনের মধ্যেই প্রতি বুথেই তৈরি হবে এই শান্তিবাহিনী।